“ซีลิค คอร์พ” เตรียมเซ็นแต่งตั้งอันเดอร์ไรท์ขาย IPO วันที่ 6 ต.ค.นี้
"ซีลิค คอร์พ" หรือ SELIC ผู้ประกอบธุรกิจผู้นำด้านกาวอุตสาหกรรมของประเทศไทย เตรียมเซ็นแต่งตั้งอันเดอร์ไรท์ขาย IPO วันที่ 6 ต.ค.นี้ โดยมี บริษัท แอสเซท โปร แมเนจเม้นท์ จำกัด (APM) เป็นที่ปรึกษาทางการเงิน
4 ต.ค. 2559

บริษัท ซีลิค คอร์พ จำกัด (มหาชน) หรือ SELIC ระบุว่า บริษัทจะจัดพิธีลงนามสัญญาแต่งตั้งผู้จัดจำหน่ายและรับประกันการจำหน่ายหุ้นสามัญเพิ่มทุนในวันที่ 6 ต.ค.นี้ โดยมีผู้เข้าร่วมงาน ได้แก่ นายเอก สุวัฒนพิมพ์ ประธานเจ้าหน้าที่บริหาร SELIC พร้อมด้วยนายสมภพ ศักดิ์พันธ์พนม ประธานกรรมการ และนายเสกสรรค์ ธโนปจัย ประธานเจ้าหน้าที่บริหาร บริษัท แอสเซท โปร แมเนจเม้นท์ จำกัด (APM) ในฐานะที่ปรึกษาทางการเงิน
รวมทั้งนายนิมิต วงศ์จริยกุล กรรมการบริหาร บล.โนมูระ พัฒนสิน ในฐานะแกนนำการจัดจำหน่ายและรับประกันการจัดจำหน่ายหุ้นสามัญเพิ่มทุน ร่วมด้วยผู้บริหารจาก บล. ฟิลลิป (ประเทศไทย), บล.ฟินันเซีย ไซรัส, บล.โกลเบล็ก, บล.แอพเพิล เวลธ์ และ บล.ทรีนีตี้ ในฐานะผู้จัดจำหน่ายและรับประกันการจำหน่าย
อนึ่ง SELIC ประกอบธุรกิจผู้นำด้านกาวอุตสาหกรรมของประเทศไทย ซึ่งผลิตและจำหน่าย รวมทั้งวิจัยและพัฒนากาวอุตสาหกรรม (Adhesive, Specialty and High Performance Adhesive) ที่ใช้ในหลากหลายอุตสาหกรรม 